« Gwechall e veze an amezeien o tont da welet an hini a oa war e wele. Bremañ e vez kaset dan ospital. Gwelout a ra medisined ha klañvdiourien. Met  la société civile a rank bezañ aze ivez ! Amzer vak am boa. Ha choant am boa bet da vont e-barzh ur gevredigezh a ra war-dro ar re glañv Association des soins palliatifs    -Ecoute et présence dans le pays de Morlaix. Da gentañ e vez ur stummadur, e-pad ur bloavezh, dar Sadorn, gant psikologourien, medisined, hag ur chelenner war ar yoga, evit deskiñ deomp bezañ gouest da vont da welet ar re glañv. Klasket e vez gouzout perak emaomp aze. A-wechoù e teu tud peogwir o deus kollet unan bennak hag e fell dezho kaozeal eus ar marv. Goulennet e vez ganto gortoz un tammig a-raok bezañ stummet. Euruzamant ez eus ar stummadur-se !  Desket em eus ur bern traoù, evel touchañ ar re all, lakaat an dorn dindan dorn un den klañv, war e benn, flourañ e zivjod... Hag ar wech kentañ, ne vezer ket e-unan. E-pad ur miz e oan daou-ha-daou gant unan barrekoch.   »